આજની શિક્ષણ પ્રણાલીમાં અને શિક્ષકોની માનસિકતામાં ભલે મોટો બદલાવ આવ્યો હોય, પરંતુ એ કહેવાની જરૃર નથી કે ગુરુનું સ્થાન હંમેશાં સન્માનનીય અને પૂજનીય રહ્યું છે. તાજેતરમાં સરકારે લીધેલા એક નિર્ણયના કારણે શિક્ષકોના પદની ગરિમાને ઠેસ પહોંચી છે. દેશના ઘડતર માટે સારા વિદ્યાર્થીઓને તૈયાર કરવાની જગ્યાએ શિક્ષકોએ ઉનાળામાં તળાવો ઊંડા કરવાની અને ચોમાસામાં આબોહવાની માહિતી આપવાની કામગીરી માટે સજ્જ થવાના આદેશ છૂટતાં વિવાદ સર્જાયો છે.